cyanic-selkie/wikianc huggingface dataset:
Pizza Pizza
Պատմություն
Հարավային Օնտարիոյում Pizza Pizza-ի հիմնական մրցակիցներն են Pizza Hut, Domino's Pizza, Little Caesars, Gino's Pizza, Mamma's Pizza, Pizzaiolo, 241 Pizza, Double Double Pizza և Pizza Nova-ն։
Pizza Pizza համալսարան
Pizza Pizza համալսարանը հանդիսանում է Հարավային Էտոբիկոկեում տեղակայված արտոնությունների համար ուսումնական կենտրոն ։
Արտաքին հղումներ
Կատեգորիա:Կանադական ապրանքանիշեր Կատեգորիա:Արագ սննդի ռեստորաններ Կատեգորիա:1967 հիմնադրված կազմակերպություններ
Ժորժ Էժեն Օսման
Ժորժ Էժեն Օսման (Georges Eugène Haussmann, ավելի հայտնի՝ որպես բարոն Օսման (baron Haussmann,), ֆրանսիացի պետական ​​գործիչ, Սենայի դեպարտամենտի պրեֆեկտ (1853-1870 թվականներ), սենատոր (1857), Ֆրանսիայի գավառների գեղարվեստի ակադեմիայի անդամ (1867), քաղաքաշինության մասնագետ, իր գիտելիքներով մեծապես պայմանավորել է Փարիզի ներկայիս տեսքը։
Կենսագրություն
Օսմանը ծնվել է 1809 թվականի մարտի 27-ին Փարիզում՝ գերմանական ծագմամբ բողոքականների ընտանիքում (գերմաներենով ազգանունը հնչում է որպես Հաուսման և ոչ մի կապ չունի թուրք Օսմանների հետ)։ Սովորել է Հենրի IV-ի և Կոնդորսի վարժարաններում, այնուհետև ուսումնասիրել է իրավունք՝ զուգահեռաբար զբաղվելով երաժշտությամբ։ 1830 թվականին ստացել է Ներակի շրջանի կոմիսարի պաշտոնը։
1853 թվականին դարձել է Սենի դեպարտամենտի պրեֆեկտ՝ պահպանելով այդ պաշտոնը մինչև 1870 թվականը։ Նապոլեոն III-ի հրամանով փարիզեցիների զբոսանքի համար կառուցել է Բուլոնյան անտառը և մի քանի զբոսայգի Փարիզում, մասնավորապես` Մոնսուրիի և Բյուտ Շոմոնի պուրակները։
Օսմանը վերակառուցել է մի շարք բնակելի թաղամասեր՝ քանդելով բազմաթիվ հին (ներառյալ՝ միջնադարյան) տներ և ստեղծելով մի շարք պուրակներ, որոնք հետագայում հանրաճանաչություն են ձեռք բերել։ Ընդհանուր առմամբ, Օսմանի ղեկավարությամբ վերակազմավորվել է Փարիզի անշարժ գույքի շուրջ 60%-ը։
1865 թվականին Օսմանն իր աշխատանքների համար ստացել է 250 միլիոն ֆրանկ վարկ, իսկ 1869 թվականին՝ ևս մեկը՝ 260 միլիոն ֆրանկ։ Էմիլ Օլիվյեի կառավարության օրոք Բարոն Օսմանն ազատվել է պաշտոնից։
Օսմանը մահացել է Փարիզում 1891 թվականի հունվարի 11-ին։ Թաղված է Պեր Լաշեզ գերեզմանատանը։ Նրա անունն է կրում Փարիզի կենտրոնի բուլվարներից մեկը։
Բարոն Օսմանի քաղաքաշինական աշխատանքները Փարիզում
Նապոլեոն III-ը 1853 թվականին Ժորժ Օսմանին նշանակել է Սեն դեպարտամենտի պրեֆեկտ։ Ստանալով միապետի կողմից անսահմանափակ լիազորություններ՝ Օսմանը գործնականում վերափոխել է Փարիզի փողոցային ցանցը՝ քանդելով հին Փարիզի մեծ մասը և ստեղծելով քաղաքի շատ հուշարձաններին նայող կառույցներ։ Քաղաքաշինական բոլոր աշխատանքներն ունեին սոցիալական և ռազմական պատճառներ։
Արտաքին հղումներ
Կատեգորիա:Ֆրանսիացի պետական գործիչներ
Շախմատային օլիմպիադա 2006
Շախմատի 37-րդ օլիմպիադան անցկացվել է Թուրինում (Իտալիա)։ Մասնակցել են տղամարդկանց 148 թիմեր, որոնք ներկայացրել են ավելի քան 140 երկիր։
Մասնակիցել է 888 տղամարդ (թիմը ունեցել է 4 հիմնական և 2 պահեստային խաղացող)։ Օլիմպիադան անցկացվել է շվեյցարական մրցակարգով` 13 փուլով։
Ուրուգվայի գրականություն
Ուրուգվայի գրականություն, զարգանում է իսպաներենով։ Ձեռագիր առաջին հուշարձանները երևան են եկել գաղութային շրջանում․ Պերես Կաստելիանոյի (մահ․ 1815 թ․) «Հուշամատյանը» (1779) լուսավորական նամակաձև արձակի նմուշ է։ Գրականության ակունքների մոտ են կանգնած նաև Խ․ Պրեգո դե Օլիվերի (1750–1814) և Կ․ Վիլյադեմորոսի (1777–1851) պոեզիան, Խ․ Պ․ Մարտինեսի «Անբասիր հավատարմություն կամ Վրիժառված Բուենոս Այրես» (1808) պիեսը։ Դեմոկրատ, պոեզիայի առավել խոշոր ներկայացուցիչն է Բ․ իդալգոն (1787–1822)։ Եվրոպայի կլասիցիզմի ավանդույթներով սնվող գրքային պոեզիան են ներկայացրել հռետորական ներբողները, հիմները, եղերերգերը, էկլոգները (եռահատոր «Ուրուգվայական Պառնասը», 1835–1837)։ Ուրուգվայի գրականության մեջ ռոմանտիզմն սկսել է ձևավորվել 19-րդ դարի 30–40-ական թթ․՝ եվրոպական ռոմանտիզմի ազդեցությամբ, բնորոշ ներկայացուցիչն է Ա․ Մագարինիոս Սերվանտեսը (1825–1893)։ Ռոմանտիկների երկրորդ սերունդն են կազմում Մ․ Լաֆինուրը (մահ․ 1938), Օ․ Մորատորիոն (1852–1898), Է․ Ռեգուլեսը (1860–1929), Սորիլիա դե Սան Մարտինը (1855– 1931) և ուրիշներ։ Է․ Ասևեդո Դիասը (1851 –1924) գրել է ազատագրության համար պայքարի դարաշրջանը պատկերող պատմավեպեր։ Խ․ դե Վիանան (1863– 1925) «Գյուղ» (1896), «Դուրի» (1901), «Չոր փայտ» (1911) ժողովների պատմվածքներում, ի հակակշիռ ռոմանտիկների, տվել է հասարակ մարդկանց կյանքի նատուրալիստ, մռայլ պատկերը։ Կ․ Ռեյլեսի (1868–1938) «Րեբա» (1894), «Կայենի ցեղը» (1900) վեպերը նույնպես հակվում են դեպի կյանքի նատուրալիստ, պատկերումը։ 19–20-րդ դարերի սահմանագծում առաջացած մոդեռնիստական պոեզիային (Խ․ Էռերա ի Ռեյսիգ, 1875–1910) հակադրվել է Խ․ Ալոնսո ի Տրելիեսի (1857–1924) և Ֆեռնան Սիլվա Վալդեսի (1887-1975) պոեզիան, որ կապված էր գյուղի հետ և ոգեշնչվում էր գաուչոների (տափաստանների բնակիչներ) բանահյուսությամբ։ Բանաստեղծուհիներ Դելմիրա Ագուստինին (1886–1914) և Խուանա դե Իբարբուրոն (1892–1979) կանանց ազատագրման կողմնակիցներ են։ Աչքի ընկնող դեր է կատարել Կ․ Սաբատ Էրկաստիի (ծնվել է 1887) փիլիսոփայական պոեզիան, որի կենտրոնում մարդն է՝ իր «հավիտենական հարցերով ու որոնումներով»։
Կատեգորիա:Ուրուգվայի գրականություն
Տեմրյուկ (գյուղ, Դոնեցկի քաղաքային խորհուրդ)
Տեմրյուկ (Темрюк), գյուղ Ուկրաինայի Դոնեցկի մարզի Դոնեցկի քաղաքային խորհուրդում։
2001 թվականի տվյալներով Տեմրյուկ գյուղում բնակվում էր 247 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոնեցկի քաղաքային խորհուրդի բնակավայրեր Կատեգորիա:Ուկրաինայի գյուղեր
Սիսիան (համայնք)
Սիսիան, համայնք Սյունիքի մարզում։ Ներառում է Սիսիան և Դաստակերտ քաղաքները, Ախլաթյան, Աղիտու, Անգեղակոթ, Աշոտավան, Արևիս, Բալաք, Բնունիս, Բռնակոթ, Գետաթաղ, Դարբաս, Թանահատ, Թասիկ, Իշխանասար, Լծեն, Լոր, Հացավան, Մուծք, Նժդեհ, Նորավան, Շաղատ, Շամբ, Շաքի, Շենաթաղ, Որոտնավան, Սալվարդ, Վաղատին, Տոլորս, Ցղունի և Ույծ  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով  ։ Կենտրոնը Սիսիան քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։
Բնակչություն
Սիսիան համայնքը ստեղծվել է Սիսիան, Ախլաթյան, Աղիտու, Անգեղակոթ, Աշոտավան, Արևիս, Բալաք, Բնունիս, Բռնակոթ, Գետաթաղ, Դաստակերտ, Դարբաս, Թանահատ, Թասիկ, Իշխանասար, Լծեն, Լոր, Հացավան, Մուցք, Նժդեհ, Նորավան, Շաղատ, Շամբ, Շաքի, Շենաթաղ, Որոտնավան, Սալվարդ, Վաղատին, Տոլորս, Տորունիք, Ցղունի և Ույծ համայնքների միավորումից։ Համայնքի բնակչությունը կազմում է 30,575 մարդ։
Ծանոթագրություններ
Կատեգորիա:Սյունիքի մարզի բնակավայրեր Կատեգորիա:Հայաստանի աշխարհագրություն Կատեգորիա:Սյունիքի մարզի համայնքներ Կատեգորիա:ՀՀ խոշորացված համայնքներ
Սարգիս եղբայրներ
Սարգիս եղբայրներ, ազգությամբ հայ եղբայրներ, Հարավարևելյան Ասիայում շքեղ հյուրանոցային ցանցերի հիմնադիրներ։ Եղբայրները ծնվել են Իրանի Սպահան քաղաքում ։
Ժամանակագրական կարգով ներկայացված են եղբայրների հիմնադրած հյուրանոցները ՝
Հյուրանոցային բիզնեսում առաջին քայլերը կատարել է 23-ամյա Տիգրանը։ 1A Light փողոցում վարձակալելով ընդարձակ մի տուն՝ նա այն անվանել է Eastern Hotel : 1887 թվականին եղբայրներ Տիգրան, Մարտին, Ավետ և Արշակ Սարգիսները Սինգապուրում հիմնադրել են Raffles հյուրանոցը՝ այն անվանելով ի պատիվ գաղութի հիմնադիր Թոմաս Ստեմֆորդ Ռաֆֆլսի ։
1903-1908 թվականներին եղբայրների զարմիկ Արաթուն Սարգիսը (1882–1932) եղել է Սինգապուրի Adelphi Hotel-ի կառավարիչը, իսկ Hotel Majapahit (Hotel Oranje) Սուրաբայայում (Ինդոնեզիա) հիմնադրել է Մարտինի զարմիկը Լուկաս Մարտին Սարգիսը (1876 թ.–?) 1910 թվականին և նրա եղբայր Ջոնը ։ Ինդոնեզիայի Ճավա կղզու Բաթու քաղաքի Kartika Wijaya հյուրանոցը ի սկզբանե կառուցվել է որպես Սարգիս եղբայրների հանգստյան վիլլա, այնուհետև դարձել է հյուրանոց ։
1931 թվականին ֆինանսական խնդիրների պատճառով Raffles Hotel ընկերությունը ճանաչվել է սնանկացած և Սարգիս ընտանիքը կորցրել է Սինգապուրում հյուրանոցների վերահսկողությունը ։ Սուրաբայայի հյուրանոցը Սարգիս ընտանիքի ժառանգներին է եղել մինչև 1969 թվականը ։
Սարգիս հյուրանոցներից դեռևս գործում է Արևելյան Ճավայում գտնվող Niagara Hotel-ը։
Սինգապուրի ճանապարհներից մեկն անվանվել է Սարգիս եղբայրների պատվին ։
Ծանոթագրություններ
Կատեգորիա:Իրանահայ գործարարներ
Արամյան-Ունճյան վարժարան
Արամյան-Ունճյան վարժարան, երկսեռ վարժարան Կոլսի Դատըգյուղ թաղամասում։ 1874 թվականին հիմնվել է Արամյան վարժարանը, որը միացել է 1912 թվականին հիմնված Ունճյան վարժարանին և վերանվանվել (1912) Արամյան-Ունճյան։ Հիմնադիր՝ Ժիրայր Ճանկյոգյան։ Նորոգվել է 1962 թվականին։ Ունի մանկապարտեզ, նախակրթարան և միջնակարգ բաժիններ։ Տարբեր տարիների վարժարանում դասավանդել են Մելիքսեդեկ արքեպիսկոպոս Մուրադյանը, Եղիշե արքեպիսկոպոս Դուրյանը, Ա. Խորասանճյանը, Ս. Կուրտիկյանը, Հ. Աճառյանը, Հ. Հինդլյանը և ուրիշներ։ Ունի 161 աշակերտ։
Խութ-Բռնաշենի գավառակ
Խութ-Բռնաշեն, գավառակ Արևմտյան Հայաստանում, Բիթլիսի վիլայեթի Մուշի գավառում։ Գտնվում էր Անդոկ լեռան հյուսիսարևելյան կողմում։
Գավառակն համապատասխանում է Մեծ Հայքի Տարուբերան աշխարհի Խութ գավառին։
Աշխարհագրություն
Խութ-Բռնաշենը լեռնային և անդնդախոր ձորերով հարուստ գավառ է։ Մեծ մասամբ տարածքը պատված է անտառներով։ Արգավանդ հողերը շատ քիչ էր, դրանով էլ պայմանավորված բնակչությունը հիմնականում անասնապահությամբ էր զբաղվում։
Վարչական բաժանում
XX դարասկզբին Խութ-Բռնաշենն ուներ 42 գյուղ, որից 21-ը հայաբնակ էին։
Խութ-Բռնաշենը բաժանվում էր Խութ և Բռնաշեն գավառակների, որոնց անունով էլ ձևավորվել է միասնական գավառակի անունը ։
Ծանոթագրություններ
Կատեգորիա:Արևմտյան Հայաստանի գավառներ
Draw Something
Draw Something, համակարգչային խաղ մշակված OMGPop ընկերության կողմից, 2012 թվականի փետրվարի 6-ին ։ Խաղի համար հիմք է ծառայել առցանց Draw My Thing խաղը ։ 2012 թվականին խաղը արժանացավ Flurry App Spotlight Award մրցանակին ։ Թողարկումից 5 շաբաթվա ընթացքում խաղը ներբեռնվեց ավելի քան 20 միլլիոն անգամ ։ 2012 թվականի մարտի 21-ին, Draw Something խաղը և OMGPop ընկերությունը գնվեց Zynga ընկերության կողմից 180 միլլիոն դոլարով ։ Խաղը իր հայտնիության գագաթնակետին հասավ վաճառքի օրը, իսկ արդեն նույն տարվա մայիսին խաղը կորցրեց իր ակտիվ օգտատերերի 15 միլլոնից դառնալով 10 միլլիոն ։
Խաղը հասանելի է անվճար տարբերակով, սակայն այն խաղերի ժամանակ ցուցադրում է գովազդ, ինչպես նաև ստանդարտ տարբերակում խաղացողները կարող են դիտել գովազդ և ստանալ ավելի ռումբեր խաղում օգտագործելու համար։ Ի տարբերություն այս տարբերակի, Pro տարբերակում ռումբերի քանակը անսահմանափակ է։
2013 թվականի ապրիլի 25-ին թողարկվեց խաղի տարբերակը, նախատեսված iOS օպերացիոն համակարգի համար։
Գեյմփլեյ
Երկու խաղացող սկսում են նկարել պատկեր ելնելով իրենց տրված բառից, իսկ մյուս խաղացողը պետք է գուշակի, թե ինչ բառ է բաժին հասել հակառակորդին։
Նկարող խաղացողը ունենում է 3 բառի ընտրության հնարավորություն, որոնցից յուրաքանչյուրը տարբերվում են իրենց արժեքով, որը չափվում է աստղերով, որքան բարդ է նկարը այնքան ավելի մեծ է նկարի արժեքը։
Նկարի ավարտից հետո, գուշակող օգտատերը տեսնում է պատկերի նկարման գործընթացը՝ քայլ առ քայլ, առանց դադարի։ Գուշակողին տրվում է բաց դաշտ և խառը տառերի հավաքածու, որը իր մեջ պարունակում է գուշակվող բառի տառերը և մի քանի տառ, որոնք անհրաժեշտ չեն այդ բառի համար։ Գուշակողին տրվում է անսահմանափակ ժամանակ և գուշակման հնարավորություն։ Իսկ նկարողը այս ողջ ընթացքում հետևում է գուշակման ընթացքին։ Յուրաքանչյուր խաղացող ստանում է որոշակի քանակով ռումբեր։ Գուշակողը կարող է օգտագործել այդ ռումբերը, որպեսզի տրված տառերից բացառի ոչ անհրաժեշտ տառերը, կամ կարող է հանձնվել սեղմելով «Բաց թողնել» և այդպիսով պարտվել խաղը։
2022 թվականի դեկտեմբերի 15-ից Draw Something խաղը դարձել է անհասանելի App Store-ի համար ։
Կատեգորիա:Համակարգչային խաղեր Կատեգորիա:Համակարգչային խաղեր այբբենական կարգով Կատեգորիա:Համակարգչային խաղեր ըստ ժանրի Կատեգորիա:Ստուդիաներ
Կլոֆազիմին
Կլոֆազիմին, վաճառվում է Լամպրեն բրենդի անվան տակ, բժշկության մեջ օգտագործվում է ռիֆամպիցինի և դապսոնի հետ՝ բոր հիվանդության բուժման նպատակով ։ Այն օգտագործվում է հատուկ մուլտիբակտերիալ (ՄԲ) և բորի հանգուցավոր էրիթեմայի ժամանակ ։ Չկան բավարար ապացույցներ, որպեսզի աջակցեն դրա կիրառումը այլ պայմաններում ։ Այն ներքին ընդունման դեղամիջոց է ։
Տարածված կողմնակի ազդեցություններ են ցավ որովայնում, լուծ, կարմրություն, չոր մաշկ և մաշկի գույնի փոփոխություն ։ Ինչպես նաև կարող է առաջացնել աղեստամոքսային ուղու պատերի ուռուցք, արյան մեջ շաքարի բարձրացում և արևի նկատմամբ զգայունություն ։ Պարզ չէ, արդյոք այն անվտանգ է օգտագործել հղիության ժամանակ ։ Կլոֆազիմինը ֆենազին է (օրգանական նյութ) և ենթադրվում է․ որ միջամտում է ԴՆԹ-ի աշխատանքին ։
1986 թվականից Միացյալ նահանգերում կլոֆազիմինը թույլատրվել է բժշկության մեջ օգտագործման ։ Այն ներառված է Համաշխարհային առողջապահության հիմնական դեղերի ցուցակում, որպես արդյունավետ և ապահով դեղամիջոց՝ առողջապահական համակարգում ։ Դեղորայքի արժեքը զարգացող երկրներում ամսական մոտավորապես 24 ԱՄՆ դոլար է ։ Ամերիկայի միացյալ նահանգներում այն առևտրային չէ, բայց կարելի է ստանալ Ամերիկյան առողջապահության և սոցիալական ապահովության նախարարությունից ։
Բժշկական կիրառում
Կլոֆազիմինը հիմնականում կիրառվում է բորի բուժման նպատակով ։ Այլ կիրառումները ապացուցել են, որ այն չի եղել անվտանգ կամ արդյունավետ ։
Այն ուսումնասիրվել է նաև այլ հակաբակտերիալ դեղամիջոցների հետ, որպեսզի բուժեն Mycobacterium avium վարակը ՄԻԱՎ/ՁԻԱՀ-ով և Mycobacterium avium պարատյուբերկուլյոզով հիվանդ մարդկանց։ Կլոֆամիզինը նաև ունի հակաբորբոքային ազդեցություն, և տալիս են, որպեսզի կառավարեն բորի, հանգուցավոր էրիթեմայի ժամանակ տեղի ունեցող գործընթացները։ Այս դեղամիջոցը նշանակում են այն մարդկանց, որոնք չունեն տանելիություն դապսոնի նկատմամբ ։
Կողմնակի ազդեցություն
Կլոֆազիմինը հիվանդների 75-100%-ի մոտ այն ներկում է մաշկը վարդագույն պիգմենտացիայով, ինչպես նաև կենսաբանական այլ հեղուկներ ևս կարող են ներկվել։ Այս գունավորումները դարձելի են, սակայն կարող է պահանջվել ամիսներ կամ տարիներ դրանց վերացման համար։ Գոյություն ունեն ապացույցներ, որ հիվանդները կլոֆամիզին ընդունելուց հետո ունեցել են զարգացող դեպրեսիա, որը որոշ դեպքերում տարել է ինքնասպանության։ Ենթադրվում է, որ դեպրեսիան զարգացել է մաշկի քրոնիկ գույնի փոփոխության պատճառով ։
Իխտիոզի և մաշկի չորացման դեպքերում հայտնում են, որ պատճառների 8%-28%-ը այս դեղահաբն է, ինչպես նաև 1-5% բծերի և կարմրության պատճառ։
Հիվանդների 40-50%-ի մոտ զարգացել է աղեստամոքսային ուղու անտանելիություն։ Հազվադեպ, մարդիկ մահացել են աղիների անանցանելիությունից և արյունահոսությունից։
Ազդեցության մեխանիզմ
Կլոֆամիզինը աշխատում է բակտերիալ ԴՆԹ-ի գուանինին կապվելու սկզբունքով, այդ ձևով խափանելով ԴՆԹ-ի աշխատանքը և ճնշելով բակտերիայի տարածումը ։ Այն նաև մեծացնում է բակտերիայի ֆոսֆոլիպազ A2-ի ակտիվացմանը, որը հանգեցնում է լիզոֆոսֆոլիպիդների անջատմանը  և կուտակմանը, որը տոքսիկ է և ճնշում է բակտերիայի տարածմանը  ։
Կլոֆազիմինը համարվում է նաև ֆունկցիոնալ ինհիբիտոր սֆինգոմիելինազ թթվի համար ։
Նյութափոխանակություն
Կլոֆազիմինը կյանքի կիսատրոհման պարբերությունը օրգանիզմում տևում է 70 օր։ Այն մարդիկ, ովքեր մահացել են կլոֆազիմին ընդունելու ժամանակահատվածում՝ դիահերձման ընթացքում աղիքային լորձաթացանթում, լյարդում, փայծաղում և ավշային հանգուցներում հայտնաբերել են բյուրեղանման ագրեգատներ ։
Պատմություն
Կլոֆազիմինը ի սկզբանե հայտնի է եղել որպես B663, որն առաջին անգամ սինթեզվել է 1954 թվականին Թրինիթի քոլեջի գիտնականների խմբի կողմից․ Դուբլին, Ֆրանկ Վինդեր, Ջ․Գ․ Բելթոն, Սթենլի ՄկԷլհիննի, Մ․Լ․ Ցոնալթի, Սին Օ'Սալլիվան և Դերմոտ Թոումի, Վինսենթ Բարրիի գլխավորությամբ։ Կլոֆազիմինը ի սկզբանե նախատեսված էր որպես հակատուբերկուլյոզային միջոց, սակայն դեղամիջոցը պարզվեց անարդյունավետ։ 1959 թվականին՝ Ի․Թ․ Չենգ անունով հետազոտող վերափոխեց նրա արդյունավետությունը բոր հիվանդության դեմ։ Նիգերիայում և այլ վայրերում 1960-ական թվականներին, կլինիկական հետազոտություններից հետո 1969 թվականին շվեյցարական դեղագիտական ընկերությունը սկսեց արտադրել դեղորայքը գրանցված պատենտավորված Լամպրեն անվան տակ։
1986 թվականի դեկտեմբերին Սննդի և Դեղորայքի Կառավարությունը Novartis-ին տվեց թույլտվություն Կլոֆազիմինի համար, այն որպես հազվադեպ հանդիպող հիվանդությունների դեղամիջոց համարելով ։
Հասարակություն և մշակույթ
Կլոֆազիմինը վաճառվում է Լամպրեն անվան տակ՝ Novartis-ի կողմից։ Կլոֆազիմինի մոլեկուլների արտադրողներից մեկն է հանդիսանում Sangrose լաբորատորիան՝ տեղակայված Մավելիկարայում․ Հնդկաստան։
Հետազոտություն
Կենդանիների վրա հետազոտությունից անմիջապես հետո բացահայտվեց Կլոֆազիմինի իմունոդեպրեսիվ ազդեցությունը։ Սկզբում հայտնաբերվել են մակրոֆագներ `կլոֆազիմինի կողմից լիզոսոմալ մեմբրանի կայունացման շնորհիվ ։ Կլոֆազիմինը ցույց է տվել նաև նեյտրոֆիլի տեղափոխման դադարը ՝ չափաբաժնից կախված, լիմֆոցիտի ձևավորումը՝ հրահրված արյան պերիֆերալ մոնոնուկլեար բջիջների միտոգենով և տեղադրված հավելյալ, նախապես մարմնից դուրս ձևավորված իմունային կոմպլեքներից ։ Կլոֆազիմինի մեղանիկական ուսումնասիրումը մարդկանց Т լիմֆոցիտային բջիջներում ցույց է տվել, որ այս դեղամիջոցը համարվում է Kv1.3 (KCNA3) ուղու արգելակիչ ։ Սա մատնանշում է, որ կլոֆազիմինը պոտենցիալ կերպով կկիրառվի ցրված սկլերոզի, ռևմատոիդ արթրիտի և 1-ին տիպի շաքարային դիաբետի բուժման նպատակով։ Քանի որ Kv1.3-ը բարձր ակտիվության հիշողության T լիմֆոցիտային բջիջներ են (TEM), ակտիվորեն ներգրավված են այս հիվանդությունների զարգացման մեջ, և Kv1.3-ի ակտիվությունը կարևոր է TEM -ի գրգռի և տարածման համար՝ T լիմֆոցիտներում կալցիումի ներհոսքի կարգավորման միջոցով ։ Մինչ Սննդի և Դեղորայքի Կառավարության հաստատումը որպես բորի հիվանդության դեղամիջոց՝ մի քանի կլինիկական հետազոտություններ են անց կացվել իմունոդեպրեսիվ ակտիվությունը գտնելու նպատակով։ Ինչպես հայտնում են սկզբում, այս արդյունավետ էր քրոնիկական կարմիր գայլախտի բուժման համար ։ Սակայն, ավելի ուշ այլ խումբ գտավ, որ այն անարդյունավետ է ցրված սկլերոզի, լուսազգայունության, կարմիր գայլախտի բուժման համար ։ Այնհուհետև հայտնեցին, որ կլոֆազիմինը ունիարդյունավետություն աուտոիմունային հիվանդությունների բուժման համար, ինչպես օրինակ փսորիազի , Miescher's granulomatous cheilitis-ի ։
Ծանոթագրություններ
Կատեգորիա:Հակաբիոտիկներ Կատեգորիա:Առողջապահության համաշխարհային կազմակերպության հիմնական դեղեր
Վրաստանի վարչական բաժանում
Վարչականորեն Վրաստանի տարածքը դե յուրե բաժանվում է պետական նշանակության 1 քաղաքի (մայրաքաղաք Թբիլիսի), 9 երկրամասի (მხარე ― մխարե) և 2 ինքնավար հանրապետություն (ავტონომიური რესპუბლიკა)՝ Աբխազիա և Աջարիա։
Աբխազիայի Ինքնավար Հանրապետության, ինչպես նաև նախկին Հարավային Օսիայի ինքնավար մարզի տարածքը (հետագայում պաշտոնապես դառնալով Շիդա Քարթլի, Մցխեթ-Մթիանեթ, Ռաճա-Լեչխում և Քվեմո Սվանեթ և Իմերեթի մարզերի տարածքային մասերը), համապատասխանաբար վերահսկվում է մասամբ ճանաչված պետությունների՝ Աբխազիայի և Հարավային Օսիայի կողմից։
Մարզեր
Վրաստանի մարզերի (1-ին մակարդակի վարչական միավորներ) թվին են պատկանում 1 պետական նշանակության քաղաք (մայրաքաղաք), 9 երկրամաս և 2 ինքնավար հանրապետություն։
Ծանոթագրություններ
Կատեգորիա:Վրաստանի վարչական բաժանում
Կարմրաշեն (Վայոց ձորի մարզ)
Կարմրաշեն, գյուղ Հայաստանի Վայոց ձորի մարզում, մարզկենտրոնից 40 կմ հյուսիս-արևելք, Հերհեր գետի վերին հոսանքի շրջանում։
Աշխարհագրական դիրք
Մոտակայքում գտնվող հրաբխային խարամներն օգտագործվում են որպես շինարարական ավազ։ Տեղանքը քամոտ է։
Պատմություն
Գյուղի հիմնադրման տարեթիվը ստույգ չէ։ Գյուղի շրջակայքում կան հնավայրեր և պատմաճարտարապետական կոթողներ։ Գյուղից մեկ կմ հարավ-արևելք գտնվում է Պողոս-Պետրոս խաչքարը, հարավ–արևմուտքում խարաբաներ գյուղատեղին է, հյուսիս-արևմուտքում՝ Գենգարա գյուղատեղին։
Խաչքարերը վերաբերում են 10-13-րդ դարերին։ Ղևոնդ Ալիշանը Կարմրաշենին է նույնացնում Սյունիք աշխարհի Վայոց ձոր գավառում հիշատակվող Գուտենի գյուղը։ 1963 թվականին այստեղ հիմնվել էր բանավան՝ Արփա-Սևան ջրատարի բանվոր-ծառայողների համար։
Այժմյան գյուղի տարածքը բնակեցվել է 1916 թվականից 1925 թվականն Նախիջևանի Բադամլու գյուղից ներգաղթածներով, ինչպես նաև Գնդեվազից, Վերնաշենից և այլ վայրերից եկածներով։ Նույն շրջանում հարևան տարածքներից Կարմրաշեն են տեղափոխվել նաև ադրբեջանցիներ։
1988 թվականին գյուղի ադրբեջանցի բնակչությունը տեղափոխվեց Ադրբեջան, իսկ նրանց փոխարեն գյուղ ներգաղթեցին մեծ թվով ադրբեջանահայեր, որոնց մեծ մասը հետագա տարիներին տեղափոխվեց այլ բնակավայրեր։
Բնակչություն
Կարմրաշենի ազգաբնակչության փոփոխությունը.
Սպիտակ կարապ
«Սպիտակ կարապ», ցմահ բանտարկվածների համար նախատեսված հատուկ ռեժիմով ուղղիչ գաղութ, որը գտնվում է Պերմի մարզի Սոլիկամսկ քաղաքում ։
Կարմրաշեն (Վայոց ձորի մարզ)
Տնտեսություն
Համայնքի բնակչությունը հիմնականում զբաղվում է անասնապահությամբ, ինչպես նաև հացահատիկների և կերային կուլտուրաների մշակությամբ։
Պատմամշակութային կառույցներ
Կարմրաշենից 1 կմ հարավ-արևելքում է գտնվում Պողոս-Պետրոս խաչքարը, կան XII-XV դարերի խաչքարեր։
Սպիտակ կարապ
Պատմություն
1938 թվականին ստեղծվել է ճամբարային կետ, որի միջով անցել են բազմաթիվ քաղաքական բանտարկյալներ։ 1955 թվականից ի վեր քաղաքական բանտարկյալները այդտեղ չեն պահվել։ 1980 թվականին այստեղ ստեղծվեց կամերային տիպի միասնական տարածք, ուր գտնվում էին հիմնականում «օրենքով գողերը»։ Սպիտակ կարապ գաղութում գտնվել է մոտ 4,5 հազար դատապարտյալ։ 1999 թվականից գաղութում պահվում են ցմահ ազատազրկման դատապարտվածներ։
Կարմրաշեն (Վայոց ձորի մարզ)
Հասարակական կառույցներ
Գյուղն ունի դպրոց, ակումբ, գրադարան, հեռախոսային ցանց, բուժկետ, խանութ։
Ծանոթագրություններ
Կատեգորիա:Վայոց ձորի մարզի բնակավայրեր Կատեգորիա:Վայոց ձորի մարզի գյուղեր
Սպիտակ կարապ
Նկարագրություն
Գաղութը ուղղիչ հիմնարկների համակարգում տարբերվում է ամենախիստ ռեժիմներից մեկով (պատժի կրման միջին ժամկետը երեքից յոթ տարի է) ։
Ոչ պաշտոնական անվանումների առաջացումը, ըստ տարբեր աղբյուրների, կապվում է կալանավորների տեղաշարժման հետ՝ ձեռքերը ձգած պահելով մեջքի ետևում հենվել են առաջ (գրեթե 90 աստիճան) և նմանվել կարապի։ Կա նաև անվան առաջացման մեկ այլ վարկած, համաձայն որի բանտի բակում գտնվում է սպիտակ կարապների հուշարձանը ։ Անվան հետ կապված կա ևս մեկ բացատրություն՝ ռոմանտիկ տարբերակ, որով ենթադրվում էր, որ նման անուն հորինել են բանտարկյալները։ Նրանցից շատերը այստեղ ունեին իրենց վերջին «կառանը», վերջին կարապի երգը։ Լեգենդի համաձայն, բանտի ներկայիս վայրում կարապը, որը կորցրել էր իր սիրելիին, դատապարտեց իրեն մենակության կամ մահվան, և ակնթարթորեն ընկավ գետնին ։
Այժմ գաղութում ցմահ ազատազրկման են դատապարտվել առանակի ծանր հանցագործություններ կատարելու համար։ Նրանք հիմնականում մարդասպաններ են, բռնաբարողներ, ավազակային կազմավորումների անդամներ, կազմակերպված հանցավոր խմբավորումների առաջնորդներ, որոնց հսկողության ներքո իրականացվում են այնպիսի լուրջ հանցագործություններ, ինչպիսիք են պատանդ վերցնելը, մարդկանց առևանգումը, պատվիրված սպանությունները և այլն։ Ներկայումս այդտեղ են գտնվում մոտ 300 մարդ ։
«Սպիտակ կարապի» խցերում ցմահ ազատազրկված դատապարտյալները նստած են մեկական կամ երկու և երեք հոգանոց խմբերով։ Յուրաքանչյուր բլոկում տեղադրված է երկու տեսախցիկ՝ դոսյե քարտով, որն իր մեջ պարունակում է լուսանկարներ, հոդվածներ, կարճ կենսագրություն։ Վարչակազմը, ուսումնասիրելով կալանավորներին, նրանց բաժանում է հոգեբանական համատեղելիությունից ելնելով՝ կոնֆլիկտներից խուսափելու համար։ Այդ պատճառով էլ նրանց յուրաքանչյուրի հետ կատարվում է պրոֆեսիոնալ հոգեբանական աշխատանք։ Բանտարկության պայմանները համապատասխանում են միջազգային ստանդարտների պահանջներին․ կա գրադարան, կարելի է նամակագրություն վարել, գնել որոշ մատչելի իրեր բանտի կրպակից, զբոսնել օրը մեկ անգամ՝ ըստ ցանկության և ուրբաթ օրը ցնցուղ ընդունել և այլն ։
2008 թվականի հունվարին հայտնի «Սպիտակ կարապ» գաղութը, ինչպես նաև այլ գաղութներ, որոնք 1938 թվականին մտնում էին Պերմի երկրամասի Ուսոլական ճամբարների վարչության կազմի մեջ, նշել են 70-րդ տարելիցը։
Արտաքին հղումներ
Կատեգորիա:1938 հիմնադրումներ
Քաջարան (համայնք)
Քաջարան, համայնք Սյունիքի մարզում։ Ներառում է Քաջարան, Անդոկավան, Աջաբաջ, Բաբիկավան, Գեղավանք, Գեղի, Գետիշեն, Լեռնաձոր, Կաթնառատ, Կավճուտ, Կարդ, Կիցք, Ձագիկավան, Ներքին Գիրաթաղ, Նոր Աստղաբերդ, Ոչեթի, Վերին Գեղավանք, Վերին Գիրաթաղ, Փուխրուտ, Քաջարանց և Քարոտ  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով  ։ Կենտրոնը Քաջարան քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։
Բնակչություն
Քաջարան համայնքը ստեղծվել է Քաջարան, Աջաբաջ, Գեղի, Լեռնաձոր, Կաթնառատ, Կավճուտ, Կարդ, Կիցք,  Նոր Աստղաբերդ,  Վերին Գեղավանք և  Քաջարանց  համայնքների միավորումից։ Համայնքի բնակչությունը կազմում է 8,296 մարդ։
Լևաքենդ
Լևաքենդ (Ləvakend), գյուղ ներկայիս Ադրբեջանական Հանրապետության Դաշկեսանի շրջանում։
Արտաքին հղումներ
Կատեգորիա:Դաշկեսանի շրջանի բնակավայրեր
Աֆրիկայի մակերևույթ
Մակերևույթի բնորոշ գծերը
Աֆրիկան հիմնականում տարբեր բարձրության սարահարթերի երկիր է, բարձր լեռները գտնվում են նրա ծայրամասերում։ Մակերևույթի նման կառուցվածքը պայմանավորված է նրա ձևավորման պատմությամբ։ Մայրցամաքի հիմքը կազմում է Աֆրիկա-Արաբական պլատֆորմը, որը հանդիսանում է հնագույն Գոնդվանա ցամաքի մի մասը։ Լեռնակազմական պրոցեսները Աֆրիկայի մեծ մասում վաղուց են ավարտվել (500-1000 մլն. տարի առաջ), լեռնային մակերևույթն էլ արտաքին ուժերի ազդեցությամբ քայքայվել, տեղատարվել է՝ վերածվելով սարահարթերի ու բարձրավանդակների։ Ավելի բարձր են արևելյան շրջանները, որտեղ գտնվում են Արևելաաֆրիկյան սարահարթը և Եթովպական (Հաբեշական) բարձրավանդակը։ Արևելաաֆրիկյան սարահարթում գտնվում է Աֆրիկայի ամենաբարձր լեռը՝ Կիլիմանջարոն (5895 մ.), որի գագաթը ամբողջ տարին ձյունապատ է։
Պլատֆորմի առանձին տեղամասերը տարբեր ժամանակներում իջել կամ բարձրացել են, երկրակեղևում առաջացել են բեկվածքներ, խզումներ, որոնք ուղեկցվել են հրաբխականությամբ և երկրաշարժերով։ Նման ծագում ունեն Արևելաաֆրիկյան բեկորավոր (հորստա-գրաբենային) լեռները։
Զամբեզի գետի գետաբերանից դեպի հյուսիսաֆրիկյան խոշոր լճեր, Կարմիր ծով, Մեռյալ ծովից դեպի Միջերկրական ծով ձգվում է Արևելաաֆրիկյան խոշոր բեկվածքային գոտին, որի գրաբեններում էլ ձևավորվել են Նյասա, Տանգանիկա, Վիկտորիա լճերը, Կարմիր և Մեռյալ ծովերը։
Ռելիեֆի հիմնական միավորները
Աֆրիկայի հյուսիսում ձգվում են Ատլասի երիտասարդ (Ալպյան հասակի) լեռները, հարավում՝ Դրակոնյան ու Կապի հին (պալեոզոյան հասակի) լեռները։ Գվինեական ծովափի մոտ գտնվում է Կամերունի հրաբուխը (4070 մ.)։
Սարահարթերից նշանավոր են Սահարան, Սուդանը, Կալահարին, Նամիբը։ Սահարաի կենտրոնական մասում գտնվում են Ահագար, Դարֆուր և Տիբեսթի բարձրավանդակները։ Արևելքում, Կարմիր ծովի մոտ, գտնվում է Եթովպական բարձրավանդակը։
Դաշտավայրերը փոքր են և գտնվում են ծովափնյա շրջաններում։
Աֆրիկայի ամենացածր կետը Եթովպիայում Ասսալ լճի իջվածքն է՝ -153 մ.։
Կատեգորիա:Աֆրիկայի աշխարհագրություն
(8470) Դուդինսկայա
(8470) Դուդինսկայա (Dudinskaya), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 17-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,271396 ա. մ., առավելագույնը մոտենում է 1,836 ա. մ. հեռավորության վրա և հեռանում 2,7068 ա. մ. ։ Արեգակի շուրջ մեկ ամբողջական պտույտ է կատարում 1250,37 երկրային օրվա ընթացքում, իր ուղեծրով շարժվելով միջինում 0,287915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,96° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջորջ Վաշինգտոն համալսարան
Ջորջ Վաշինգտոն համալսարան (GW, GWU, կամ Ջորջ Վաշինգտոնը) մասնավոր, համապարփակ համալսարան է տեղակայված Վաշինգտոն, D.C.ում Միացյալ Նահանգներ. Համալսարանը հիմնադրվել է 1821 թ. փետրվարի 9-ին, որպես Կոլումբիա մարզի քոլեջ ։
Ծանոթագրություններ
Կատեգորիա:Համալսարաններ այբբենական կարգով Կատեգորիա:ԱՄՆ-ի համալսարաններ
Աստերոիդների ցանկ (261401-261500)
Աստերոիդների ցանկ (261301-261400) * Աստերոիդների ցանկ * Աստերոիդների ցանկ (261501-261600)
Տեղեկատվական դարաշրջան
Տեղեկատվական դարաշրջան (Information Age, հայտնի է նաև որպես համակարգչային դարաշրջան կամ տեղեկատվության ժամանակաշրջան (էլեկտրոնային դարաշրջան)), մարդկության պատմության ընթացիկ շրջան է, որը բնութագրվում է գիտատեխնիկական հեղափոխությամբ, ավանդական Արդյունաբերությունից դեպի թվայնացվածի անցմամբ, համակարգչային արդյունաբերության վրա հիմնված գլոբալ առաջխաղացմամբ, որը հիմնված է տեղեկատվության փոխանցման վրա։ Բացի այդ, դարաշրջանը բնութագրվում է անհատների համար տեղեկատվության ազատ փոխանցման և ստացման լայն հնարավորություններով, ինչպես նաև ձեռք բերված Գիտելիքներով և մարդկության կողմից նախանշված ծրագրերի վերաբերյալ ցանկացած տեղեկատվության անմիջական հասանելիությունով։
Տեղեկատվական դարաշրջանի սկիզբը ասոցիացվում է թվային հեղափոխության հետ այնպես, ինչպես Արդյունաբերական դարաշրջանի սկիզբը նշանավորվում է Արդյունաբերական հեղափոխությամբ։
Թվային դարաշրջանի կամ թվային հեղափոխության գաղափարը իր մեջ ներառում է ավանդականից թվային արդյունաբերության անցումը։ Թվային հեղափոխությունը տեղի է ունեցել արդյունաբերության թվայնացման միջոցով՝ հիմնված տեղեկատվության մանիպուլյացիայի վրա։
Եզրույթի իմաստը
Տեղեկատվական դարաշրջանը հնարավոր դարձավ արագ գլոբալ հաղորդակցության և տեղեկատվական ցանցերի առկայության շնորհիվ, ինչը էապես փոխեց ժամանակակից հասարակության ձևը ։
Առնչություն այլ տեսությունների և հասկացությունների հետ
Տեղեկատվական դարաշրջանի հայեցակարգը սերտ կապ ունի սոցիոլոգներ Դանիել Բելի, Ալվին Թոֆլերի, Փիթեր Դրաքերի, Մանուել Կաստելսի և Մարշալ Մաքլյուենի տեսական աշխատությունների հետ։ Նրանցից յուրաքանչյուրը նպաստել է հետինդուստրիալ (կամ տեղեկատվական) հասարակության հայեցակարգի զարգացմանը, որը հանդիսանում է մարդկային հասարակության զարգացման հաջորդ քայլը։
Ծագման նախադրյալներ
Տեղեկատվական դարաշրջանում տեխնոլոգիաների ոլորտի հեղափոխության հետևանքները են հանդիսանում առաջին համակարգիչների ստեղծումը՝ Z3-ը, Աթանասովի համակարգիչը՝ Բերին, MESM-ը, ENIAC-ը, տրանզիստորների գյուտը, կոմպակտացումը, գլոբալ ցանցերը և այլն։ Այս ձեռքբերումները հնարավորություն տվեցին ստեղծել բարդ տեխնիկական համակարգեր, որոնք հնարավորություն տվեցին վերամշակել հսկայական քանակությամբ տեղեկատվություն նախորդ տարիների համեմատ։
Զուգահեռաբար մշակվել է այդ համակարգերի արդյունավետ գործունեության և կառավարման գիտական ​​հիմքը։ Աշխարհում գործընթացների մեխանիստական բացատրության բացակայությունը հանգեցրեց հետազոտության նոր մեթոդաբանության` համակարգված մոտեցման ի հայտ գալուն։ ΧΧ դարի կեսերին Նորբերտ Վիները ստեղծեց համակարգերի փոխկապակցման և կառավարման նոր գիտություն՝ կիբերնետիկան, իսկ Կլոդ Շենոնի կողմից մշակված Ինֆորմացիայի տեսությունը հնարավորություն տվեց տեղեկատվությանը մոտենալ որպես որոշակի քանակի, որը կարելի է չափել և փոխանցել երկար հեռավորությունների վրա՝ առանց որակի կորստի։
Այս ամենը հիմք դրեց տեղեկատվական հեղափոխությանը, որի հիմնական հետևանքը բարձրորակ, անհրաժեշտ տեղեկատվության անընդհատ աճող կարևորությունն էր։
Տնտեսություն
Տեղեկատվական հասարակության զարգացմանը զուգընթաց կանխատեսվում է անցում դեպի ծառայողական տնտեսություն, որը հիմնված է ոչ թե ապրանքների արտադրության, այլ ծառայությունների մատուցման վրա։
Մշակույթ
Մշակույթում դիտվում է զանգվածայնացման բնույթի միտում՝ առաջանում և զարգանում է զանգվածային մշակույթը։ Մի շարք ենթամշակույթներ ի հայտ են գալիս իրենց ուրույն բնութագրերով`լեզու (արգո), նախասիրություններ, արժեքներ։ Զարգանում է կիբեռսպորտը, որում պարբերաբար անցկացվում են համաշխարհային մրցումներ։ Սոցիալական ցանցերի և առցանց լրատվամիջոցների ժողովրդականությունը մեծանում է. Հսկայական տարածությունները վերածվում են ոչնչի, աշխարհը դառնում է «գլոբալ քաղաք»։ Սեփական ինքնության որոնումը խնդիր է դառնում, իսկ բռնությունը՝ ինքնարտահայտման հիմնական միջոցներից մեկը (Մ. Մաքլյուեն, «Մաքլյուենի արթնացումը»)։
Իր ելույթներից մեկում Մարշալ Մաքլյուենը նշում է նոր, էլեկտրոնային (այսինքն՝ տեղեկատվական) մարդու ծննդյան մասին. «Մենք խոսում ենք գրագետ մարդու մասին. գրագետ մարդը սպունգի պես կլանում է ամեն ինչ, ինչը նոր էլեկտրոնային մարդը չի ցանկանում անել։ Այսպիսով, գրագիտությունը գլորվում է բլուրից» ։ Մարդկանց շրջանում խնդրահարույց է տեղեկատվական նոր մշակույթի ձևավորման հարցը։
Քաղաքականություն
Տեղեկատվության մշակման նորագույն գործիքների լայնորեն օգտագործումը (անհատական համակարգիչներ, բջջային հեռախոսներ և այլն) հնարավորություն տվեց արագորեն մշակել մեծ քանակությամբ տեղեկատվություն, որն աղբյուրից անմիջապես հասնում է սպառողին։ Հասարակության կազմակերպման գործում զանգվածային լրատվամիջոցների դերի բարձրացումը կառավարման նոր ձևերի հնարավորություն է ընձեռնում` նետոկրատիա և մեդիակրատիա։
Տեղեկատվության դերի աճը որպես ռեսուրս հանգեցրեց այն բանին, որ աշխարհի առաջատար պետությունները պաշտոնապես ճանաչեցին պատերազմի նոր տեսակ` տեղեկատվական պատերազմ, որի նպատակը ոչ թե թշնամուն ֆիզիկապես ոչնչացնելն է, այլ տեղեկատվության օգտագործումը (տեղեկատվական գործողություններ, հոգեբանական գործողություններ)` նրա նկատմամբ մրցակցային առավելություն ստանալու և ամրապնդելու համար. այսինքն թշնամուն կախվածության մեջ դնել սեփական տեղեկատվական ինքնաբավության տեսանկյունից, պարտադրել նրան այնպիսի տեղեկատվական ռեսուրսների օգտագործում, որոնք առաջին հերթին կծառայեն իրենց (պետության կամ կորպորացիայի) սեփական շահերին։
Մարտահրավերներ և միտումներ
Մարտահրավերներից մեկը անհրաժեշտ տեղեկատվության ընտրությունն է։ Սպամի և ապատեղեկատվության հեղեղումները (և ոչ միայն համացանցում, այլ նաև լրատվամիջոցներում) երբեմն իսկապես անհնար են դարձնում անհրաժեշտ, օգտակար տեղեկատվության ստացումը։ Իսկ համակարգչային տեխնոլոգիաների լայն կիրառումը մի շարք նոր մարտահրավերներ են առաջացնում առանձին կազմակերպությունների, անհատների և ամբողջ պետությունների տեղեկատվական անվտանգության համար (տես մրցակցային հետախուզություն, արդյունաբերական լրտեսում, կիբեռպատերազմ)։
Աշխատանք
Տեղեկատվական դարաշրջանը տարբեր ձևերով ազդել է աշխատուժի վրա։ Նա ստեղծել է մի իրավիճակ, երբ քիչ ավտոմատացված աշխատանքները ավելի են ավտոմատացվում և աշխատուժը պետք է հարմարեցվի դրան ։ Աշխատողները նույնպես ստիպված են մրցակցել աշխատանքի համաշխարհային շուկայում։ Վերջապես, աշխատողներին փոխարինում են համակարգիչները, որոնք կարող են ավելի արագ և արդյունավետ կատարել իրենց գործերը։ Սա խնդիրներ է ստեղծում այն ​​աշխատողների համար, ովքեր ապրում են արդյունաբերական հասարակություններում։
Միջին խավի աշխատատեղերը (հավաքման գծերի աշխատողների, տվյալների մշակողների, վերակացուների և վերահսկողների աշխատատեղեր) սկսում են անհետանալ՝ կամ աութսորսինգի կամ ավտոմատացման շնորհիվ։ Գործը կորցրած մարդիկ կամ պետք է վերև շարժվեն՝ միանալով «խելացի բանվորների» խմբին (ինժեներներ, բժիշկներ, իրավաբաններ, ուսուցիչներ, գիտնականներ, պրոֆեսորներ, մենեջերներ, լրագրողներ, խորհրդատուներ), կամ համաձայնեն ցածր վարձատրվող աշխատանքի։ Խելացի աշխատողները կարող են հաջող մրցակցել համաշխարհային շուկայում և (համեմատաբար) բարձր աշխատավարձ ստանալ։ Ընդհակառակը, արդյունաբերական երկրներում արտադրական և սպասարկման ոլորտի աշխատողները չեն կարող մրցակցել զարգացող երկրներում աշխատող աշխատողների հետ, և հետևաբար կամ կորցնում են իրենց աշխատանքը աութսորսինգի պատճառով կամ ստիպված համաձայնվում են աշխատավարձի կրճատմանը ։ Բացի այդ, զարգացող երկրներում աշխատողներին համացանցը հնարավորություն է տալիս անձամբ ծառայություններ մատուցել և ուղղակիորեն մրցել այլ երկրների իրենց գործընկերների հետ։
Ավտոմատացումը և համակարգչայնացումը արտադրողականության բարձրացմանը զուգընթաց հանգեցրել են արտադրությունում աշխատատեղերի կրճատմանը։ Օրինակ՝ Միացյալ Նահանգներում 1972 թվականի հունվարից մինչ 2010 թվականի օգոստոսը աշխատավայրում զբաղվածների թիվը 17,5 միլիոնից ընկավ 11,5 միլիոն, մինչդեռ աշխատանքի արտադրողականությունն աճեց 270 տոկոսով ։ Չնայած ի սկզբանե թվում էր, որ արդյունաբերության ոլորտում աշխատատեղերի կորուստը կարող է մասամբ փոխհատուցվել ՏՏ ոլորտում աշխատատեղերի արագ աճով, սակայն 2001 թվականի մարտին սկսվեց ՏՏ ոլորտում աշխատատեղերի թվի կտրուկ անկում։ Այս ոլորտում աշխատատեղերի կրճատումը շարունակվեց մինչև 2003 թվականը։
Գրականություն
Կատեգորիա:21-րդ դար Կատեգորիա:Տեղեկատվական ժամանակաշրջան Կատեգորիա:Ժամանակակից պատմություն Կատեգորիա:Պատմական ժամանակաշրջաններ Կատեգորիա:Պոստմոդեռնիզմ Կատեգորիա:Մշակութային միտումներ Կատեգորիա:Տեղեկատվության գիտություն Կատեգորիա:Տեղեկատվական հասարակություն
Ալաջաթում
Ալաջաթում, գյուղ Օսմանյան կայսրությունում, Տրապիզոնի վիլայեթի Օրդուի գավառակում։ Գտնվում էր Օրդու քաղաքի մոտ ։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ռոկա դի Պապա
Ռոկա դի Պապա (իտալ.՝ Rocca di Papa), կոմունա Իտալիայում, գտնվում է Լացիո մարզի Հռոմ գավառում ։
Բնակչությունը` 12714 մարդ, բնակչության խտությունը` 318 մարդ/կմ2, տարածքը՝ 40կմ2, փոստային ինդեքսը՝ 040, հեռախոսային կոդը՝ (+39) 06։
Օկտյաբրսկոե (գյուղ, Դոնեցկի քաղաքային խորհուրդ)
2001 թվականի տվյալներով Օկտյաբրսկոե գյուղում բնակվում էր 78 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոնեցկի քաղաքային խորհուրդի բնակավայրեր Կատեգորիա:Ուկրաինայի գյուղեր
Պերգ
Պերգ, լիճ Սիցիլիայում, որի մոտ համաձայն առասպելի ստորգետնյա թագավորության աստված Աիդը առևանգել է երկրագործության աստվածուհի Դեմետրայի աղջկան՝ Պերսեփոնեին և դարձրել իր կինը։
Կատեգորիա:Հին հունական դիցաբանություն Կատեգորիա:Լճեր այբբենական կարգով
Քեմփթեն
Քեմփթեն (, Cambodunum), քաղաք Գերմանիայում՝ Բավարիա դաշնային երկրամասի հարավարևմտյան շրջանում՝ Շվաբիայում։ Զբաղեցնում է 63,29 կմ² տարածք։ Շվաբիայի Ալգոյ շրջանի խոշորագույն բնակավայրն է։ Բնակչության թվաքանակը 2010 թվականի դեկտեմբերի 31-ի տվյալներով եղել է շուրջ 62.060, 2022 թվականի օգոստոսի տվյալներով՝ շուրջ 70 հազար ։ Բնակավայրի պաշտոնական կոդը՝ 09 7 63 000:
Քեմփթենը համարվում է Գերմանիայի տարածքում հին հռոմեացիների հիմնադրած ամենահին բնակավայրը և այդ երկրի հնագույն քաղաքային բնակավայրերից մեկը ։ Ենթադրվում է, որ տարածքն սկզբնապես բնակեցրած են եղել կելտերը։
Քեմփթենը Ալգոյի շրջանի տնտեսական ու մշակութային կենտրոնն է։ Այստեղ թողարկվող արտադրատեսակներից են մեքենաները, դեղամիջոցները, մի շարք սննդատեսակներ ։
Քույր քաղաքներ
Քեմփթենը բարեկամական սերտ կապեր է հաստատել հետևյալ քաղաքների հետ.
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Ռակլինովո
Ռակլինովո (Раклиново), գյուղ Բուլղարիայի Բուրգասի մարզում։ Վարչականորեն մտնում է Այտոսի համայնքի կազմի մեջ։ Համայնքի կենտրոն Այտոս քաղաքից գտնվում է 18 կմ դեպի հյուսիս-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 156 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Կոտելնի
Կոտելնի (Олгуйдаах арыы, Oстров Котельный), Լապտևների ծովում գտնվող Նորսիբիրական արիշիպելագի խոշորագույն կղզին։ Տարածությունը 23,165 կմ2, բարձրությունը՝ մինչև 361 մ։
Անվանում
Կղզին 1773 թվականին հայտնագործել է ռուս արդյունաբերող և հետազոտող Իվան Լյախովը։ Նրա արշավախմբի մասնակիցները մեկն այնտեղ մոռանում է ճաշ եփելու պղնձյա կաթսան։ Երկու տարի անց, կղզու հատակագիծը կազմող տեղագիրը գտավ այդ կաթսան։
Այս դեպքը տարբերիչ հատկանիշ դարձավ անմարդաբնակ և աչքի չընկնող կղզու համար և հեղագրին հուշեց այն անվանել Կոտելնի (котельный բառացի՝ «կաթսային») ։
Ծանոթագրություններ
Կատեգորիա:Ռուսաստանի կղզիներ Կատեգորիա:Անմարդաբնակ կղզիներ
Սարի աղջիկ
«Սարի աղջիկ» (հայտնի է նաև «Սարը գելին» անվանաձևով, որը թուրքերենից թարգմանած նշանակվում է «դեղին հարս» կամ «նորահարս» ), հայկական ժողովրդական երգ, որը նաև տարածված է Իրանում, Իրաքում, Թուրքիայում և Ադրբեջանում։ Ադրբեջանը և Թուրքիան ժխտում են երգին հայկական ծագումը և շեշտում են թե ադրբեջանական/թուրքական ծագում ունի «Սարի աղջիկ» երգը։ Երգի մեղեդային կառուցվածքը, հիմքն ու լադերը հայկական են։ Միայն հայերեն տարբերակում են բառերը վանկերով համապատասխանում մեղեդու կառուցվածքին, իսկ թուրքերեն ու ադրբեջաներեն թարգմանություններում (վերնագրված է «Սարի գելին») անհամապատասխանություն կա։ Այս վիճելի մեղադրանքների դեմ հայ ժողովուրդը մեղադրում է, որ երգը թուրքերի կողմից գողացվել ու թրքացվել է ։ Երգը հայտնի էր Թուրքիայի հայաբնակ գավառներում դեռևս 19-րդ դարում։ Երգը հայտնի է վիրահայերի շրջանում, քանի որ նրանց մեծ մասն Էրզրումից Ցեղասպանության տարիներին ու դրանից հետո գաղթած հայերն են և նրանց սերունդները։ Հայոց ցեղասպանությունից փրկվածների սերունդները երգը երգում են աշխարհի տարբեր երկրներում ։
2009 թվականին Թուրքիան հակահայկական և Հայոց ցեղասպանությունը ժխտող ֆիլմ է ցուցադրել թուրք երեխաների դպրոցներում «Սարը Գելին» (Sarı Gelin) անունով ։ Երգի թուրքական տարբերակում թուրքը սիրահարվում է հայուհուն, սիրո պատմությունը տեղի է ունենում Էրզրումում, որի բնակչության 50%-ը մինչև Ցեղասպանությունը կազմում էին հայերը ։
Կատարումներ
Բացի նրանից, որ երգը երգել են Հայոց Ցեղասպանությունից փրկվածների սերունդները Վրաստանում, Ֆրանսիայում, ԱՄՆ-ում, Լատինական Ամերիկայի երկրներում, Սիրիայում, Լիբանանում, Իրանում, Ավստրալիայում, երգը բավականին հայտնի է եղել Խորհրդային Հայաստանում։
Հաշվի առնելով երգի տարածվածությունը ժողովրդական լայն զանգվածների շրջանում՝ հայ անվանի երգիչ-երաժիշտները խորհրդային տարիներին ստանձնել են դրա ձայնագրությունը մի քանի հայերեն տարբերակներով։ Մեզ հասած ձայնագրությունները ստեղծվել են 1930-70-ականների ընթացքում. առավել ճանաչվել ու սիրվել են Շարա Տալյանի, Ֆլորա Մարտիրոսյանի, Պավել Լիսիցյանի, Ռուբեն Մաթևոսյանի կատարումները։ Մեր ժամանակներում երգը կենդանի է մնացել մարդկանց հիշողության մեջ Ֆլորա Մարտիրոսյանի, Արտո Թունջբոյաջյանի կատարումներով, Ջիվան Գասպարյանի, Գևորգ Դաբաղյանի դուդուկային մեղեդային մատուցմամբ։
Երգի տեքստը
{| cellpadding="6" Վարդ սիրեցի՝ փուշ դառավ,
Դլե յաման,
Գնաց, ուրիշին առավ…
Ա՜խ, մերըդ մեռնի,
Քարի աղջիկ, օյ, օյ,
Քար սիրտ աղջիկ, օյ, օյ,
Գնաց, ուրիշին առավ,
Դլե յաման, լեյլի ջան, ջան։
Մինուճարիս մեղքացիր,
Թույն մի ածա թեժ վերքիս…
Ա՜խ մերըդ մեռնի,
Սարի աղջիկ, օ՜յ, օ՜յ…
Չար սիրտ աղջիկ։
Եղնիկ եմ՝ նետը կրծքիս,
Տիրել ես խելք ու մտքիս…
Ա՜խ մերըդ մեռնի, սարի աղջիկ, օ՜յ, օ՜յ…
Արտաքին հղումներ
Կատեգորիա:Հայկական երաժշտություն Կատեգորիա:Ժողովրդական երաժշտություն Կատեգորիա:Թուրքիայի մշակույթ
Սուրբ Վերոնիկա
Սուրբ Վերոնիկան (ըստ ավանդության ), Կաթոլիկ եկեղեցու կողմից պաշտվող սրբերից մեկն է։ Թեև Վերոնիկայի անունը ոչ մի անգամ չի հիշատակվում Ավետարաններում, այդ առասպելական կնոջն է վերագրվում որոշ դեր Հիսուս Քրիստոսի կյանքում։
Ինքնությունը և պաշտամունքը
Գոյություն ունեն մի շարք վարկածներ Վերոնիկայի անձի վերաբերյալ։ Ըստ կաթոլիկ մեկ ավանդության, Վերոնիկան հենց այն կինն էր, որը, հուզված լինելով Հիսուսի տանջանքներից, մոտեցավ նրան այն պահին, երբ Հիսուսն իր խաչն էր կրում դեպի Գողգոթա, տվեց նրան իր թաշկինակը՝ հոնքից քրտինքը սրբելու համար, որից հետո Հիսուսը վերադարձրեց այդ թաշկինակը՝ վրան իր երեսի պատկերը դրոշմված։
Մի այլ առասպելի համաձայն (ըստ Պաղեստինյան Կեսարիայի եպիսկոպոս Եվսեբիոս Կեսարացու), Փիլիպյան Կեսարիայում մի կին էր ապրում, որին Հիսուսը բուժեց (Մատթ. թ։ 20)։ Այս անանուն կինը հետագայում զանազան անուններով ներկայացավ սրբերի շարքում. Արևմուտքում նրան նույնացրել էին հայտնի սուրբ Մարթայի հետ, Արևելքում նրան անվանում էին Բերենիկե, կային նաև այլ անուններ, որոնք վերագրվում էին այս սրբին։
Առասպելը շարունակում էր աճել և լրացվել։ Ֆրանսիական ավանդության համաձայն, Վերոնիկան ոմն ապաշխարած Զակքեոսի կինն էր (Ղուկ. Ժթ։ 1-10)։ Բորդո նահանգում ասում են, որ նա Պաղեստինից Սուլակ-սյուր-Մեր էր բերել Տիրամոր մասունքները, և այնտեղ էլ հետագայում վախճանվեց և թաղվեց։ 12-րդ դարում մարդու դիմագծերով Հռոմում գտնվող մի թաշկինակ նույնացվել էր Վերոնիկայի վերոհիշյալ թաշկինակի հետ և դարձել պաշտամունքի առարկա։ Սուրբ Վերոնիկայի օրը Կաթոլիկ եկեղեցու կողմից նշվում է հուլիսի 12-ին։
Արտաքին հղումներ
Կատեգորիա:Կաթոլիկ եկեղեցու սրբեր
Նեա Պերամոս
Պատմություն
Նեա Պերամոսն ունի մի քանի դպրոց (լիցեյ - ավագ դպրոց, գիմնազիա - կրտսեր ավագ դպրոց և չորս հիմնական դպրոց ) և երկու KAPI (ցերեկային խնամքի կենտրոններ տարեցների համար)։ Քաղաքում տեղակայված են երեք ռազմական ճամբարներ, այդ թվում՝ հրետանային դպրոցը և բանակի հատուկ նշանակության ջոկատները։
Աշխարհագրություն
Նեա Պերամոսը գտնվում է Մեղարիս դաշտի արևելյան մասում՝ Սարոնիկոս ծոցի ափին՝ Սալամին կղզու դիմաց։ Նեա Պերամոսը տեղակայված է Մեգարայից 7 կմ արևելք, Էլեֆսիսից 11 կմ արևմուտք և Աթենքից 27 կմ արևմուտք։ 8-րդ մայրուղին (Աթենք - Կորինթոս) անցնում է քաղաքի հյուսիսում։ Նեա Պերամոսի երկաթուղային կայարանը սպասարկվում է Պրոաստիակոսի երթուղային գնացքներով՝ դեպի Աթենք և Կիատո։ Համայնքը Պանայիա Ֆաներոմենի վանքին հարող տարածքում՝ ձկնորսական նավահանգստից լաստանավային գծով կապվում է Սալամին կղզուն ։
Կարևոր նշանակություն ունեցող կառույցները ներառում են երկու բարձրահասակ (12 հարկանի և 10 հարկանի) շենք՝ Սուրբ Գևորգ եկեղեցի և Ն․ Պետկասի անվան ավանդական տպարան ։
Հյուսիսային Հունաստանում՝ Կավալայի մոտակայքում, կա մի փոքրիկ ծովափնյա հանգստավայր, որը կրում է նույն անունը։
Մշակույթ
Համայնքում կա մունիցիպալ գրադարան, որը հիմնականում հունարեն հավաքածուն չէր ներառում։ Քաղաքի մշակութային կյանքն ակտիվանում է ապրիլին Սուրբ Գևորգ տոնավաճառով, Սուրբ Հովհաննեսի օրը (ամառային արևադարձից հետո)՝ Կլիդոնաս փառատոնով , և օգոստոսի վերջին՝ Սարդինայի գիշերով։ Գործում է մի քանի մշակութային ասոցիացիա, ինչպիսիք են Պերամիանս Կիզիկիանս ասոցիացիան , Նեա Պերամոս կանանց ասոցիացիան և «Այիոս Պանտելեիմոն» մշակութային ասոցիացիան։
Քաղաքում կա 15 թիմ (Ատտիկայում մոտ 900 ամբողջ), որոնք հմտացել են աղավնի թռցնելու մեջ (բարձր թռիչք, սուզում, պարուրաձև և այլն)։ Աղավնիների մեծ մասը պատկանում է Աղավնու սեփականատերի Ասպրոպիրգոս ասոցիացիային ։
Արտաքին հղումներ
Կատեգորիա:Հունաստանի քաղաքներ Կատեգորիա:Ատտիկե
Դանսիա
Դանսիա (丹霞), լանդշաֆտների ամբողջություն, որոնք մեծ մասամբ գտնվում են չինական Հունան նահանգում։ Լանդշաֆտները հիմնականում կազմված են կարմիր ավազաքարից և աչքի են ընկնում մեծաքանակ ուղղաձիգ ժայռերով, որոնց առկայությաունը կապված է տեկտոնական սալերի շարժի, հողմահարության և էրոզիայի հետ ։
Ծանոթագրություններ
Կատեգորիա:Չինաստանի աշխարհագրություն Կատեգորիա:Համաշխարհային ժառանգություն Չինաստանում
Ռիչարդ Քեբրալ
Ռիչարդ Քեբրալ (Richard Cabral, ), ամերիկյան դերասան, գրող և երաժիշտ։ «Ամերիկյան հանցագործություն» հեռուստասերիալում խաղացած դերի համար առաջադրվել է Էմմի մրցանակաբաշխությանը։
Վաղ տարիներ
Ռիչարդը ծնվել և մեծացել է Լոս Անջելեսում, ԱՄՆ գաղթած մեքսիկացիների երկրորդ սերնդում։ Վաղ տարիքից ակտիվ գործունեություն է ծավալել հանցախմբում ։ Entertainment Tonight-ի հետ հարցազրույցի ժամանակ նա հայտարարել է, որ իր ընտանիքը 1970-ական թվականներից կապ է ունեցել հանցախմբերի հետ։ 13 տարեկանում բանտարկվել է դրամապանակի գողության համար ։ Մինչև 15 տարեկան հասակը կախվածություն է ունեցել կրեկ կոկաինից ։ Ավարտել է միջնակարգ դպրոցը, բայց դրանից հետո կրկին խնդիրներ է ունեցել օրենքի հետ։ Նա բանտարկության է դատապարտվել հրազենով հարձակման համար։ 25 տարեկանում ազատվել է բանտից։
Կարիերա
Ընկերները, փորձելով փոխել նրա կյանքը, առաջարկում են նրան «Homeboy Industries» ծրագիրը ։ 2009 թվականին Ռիչարդը հայտնվել է «Սաութլենդ» հեռուստասերիալում։ 2010 թվականին նկարահանվել է Բրունո Մարսի «Grenade» տեսահոլովակում։ 2015 թվականին Ռիչարդը նկարահանվել է «Ամերիկյան հանցագործություն» հեռուստասերիալում ։ Հեկտոր Թոնզի դերում խաղալու համար առաջին անգամ առաջադրվել է Էմմի մրցականաբաշխության՝ մինի-սերիալում կամ ֆիլմում խաղացած տղամարդկային լավագույն երկրորդական դերի համար։
2016 թվականին Ռիչարդ Քեբրալը Ռոբերտ Իգանի հետ գրել է «Ստվերի պայքարը» մոնոներկայացումը․ հանցախմբի նախկին անդամի փորձի մասին, որը իր կյանքի մի մասն անցկացրել է բանտում։
Մրցանակներ
Մրցանակներ Անվանակարգեր
Ծանոթագրություններ
Կատեգորիա:Օգոստոսի 28 ծնունդներ Կատեգորիա:1984 ծնունդներ Կատեգորիա:Անձինք այբբենական կարգով Կատեգորիա:Լոս Անջելես քաղաքում ծնվածներ Կատեգորիա:Դերասաններ այբբենական կարգով Կատեգորիա:Ամերիկացի հեռուստատեսային դերասաններ Կատեգորիա:Երաժիշտներ այբբենական կարգով Կատեգորիա:Ամերիկացի ռեփերներ Կատեգորիա:Ամերիկացի դերասաններ Կատեգորիա:Ամերիկացի գրողներ Կատեգորիա:Ամերիկացի երաժիշտներ Կատեգորիա:21-րդ դարի ամերիկացի գրողներ
PlayStation 4
PlayStation 4-ը ապահովում է սոցիալական փոխանակման ցանցերի լայն փոխանակում և նպատակ ունի բարձրացնել փոխգործակցությունը այլ վերջնական սարքերով և ծառայություններով, որոնք ներառում են, մասնավորապես, PlayStation Vita-ի (հեռավոր խաղերի) անցանց ռեժիմում խաղալու հնարավորությունը, ինչպես նաև իր Խաղի ընթացքի ֆունկցիան։ Առաջին անգամ PlayStation-ի կոնսոլներ սերիայի վերահսկիչը հիմնական նոր դիզայն ստացավ և ստացավ բազմաթիվ նոր գործառույթներ, ներառյալ բարելավված հսկիչ կոճակները ։
2016 թվականի սեպտեմբերի 7-ին Sony-ն հայտարարեց, որ PlayStation 4-ի երկու նոր տարբերակ կլինի։ 2016 թվականի սեպտեմբերի 15-ին ստեղծվել է բարակ և թեթև տարբերակ ։ Ավելի լավ PlayStation 4 Pro-ն (PS4 Pro) հայտնվել է 2016 թվականի նոյեմբերի 10-ին, որն այժմ ունի ավելի լավ գրաֆիկական պրոցեսոր և ավելի բարձր արագություն (CPU):